Komission asetus (EY) N:o 1799/2001, annettu 12 päivänä syyskuuta 2001, sitrushedelmien kaupan pitämiseen sovellettavista vaatimuksista



Virallinen lehti nro L 244 , 14/09/2001 s. 0012 - 0018



Komission asetus (EY) N:o 1799/2001, annettu 12 päivänä syyskuuta 2001, sitrushedelmien kaupan pitämiseen sovellettavista vaatimuksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 911/2001(2), ja erityisesti sen 2 artiklan 2 kohdan, sekä katsoo seuraavaa: (1) Sitrushedelmät mainitaan asetuksen (EY) N:o 2200/96 liitteessä I lueteltujen niiden tuotteiden joukossa, joille on vahvistettava vaatimukset. Porkkanoiden, sitrushedelmien ja syötäviksi tarkoitettujen omenoiden ja päärynöiden laatuvaatimuksista sekä asetuksen N:o 58 muuttamisesta 10 päivänä huhtikuuta 1989 annettua komission asetusta (ETY) N:o 920/89(3), sellaisena kuin se on viimeksi muutettuna asetuksella (EY) N:o 1619/2001(4), on muutettu useita kertoja, eikä se ole enää oikeudellisesti selkeä. (2) Kyseinen sääntely on tämän vuoksi tarpeen laatia uudelleen ja kumota asetus (ETY) N:o 920/89. Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevän työryhmän sitrushedelmille suosittelemat vaatimukset olisi maailmankaupan avoimuuden vuoksi otettava tästä syystä huomioon. (3) Näiden vaatimusten tarkoituksena on poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita terveen kilpailun pohjalta ja auttaa näin parantamaan tuotannon kannattavuutta. (4) Näitä vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, pitkähkö varastointi tai erilaiset käsittelyt saattavat aiheuttaa niissä biologisesta kehittymisestä tai pilaantumisalttiudesta johtuvaa laadun heikkenemistä. Nämä muutokset on syytä ottaa huomioon sovellettaessa vaatimuksia lähettämisvaihetta seuraavissa kaupan pitämisen vaiheissa. Erityisen huolellisesti lajiteltavissa ja pakattavissa ekstraluokan tuotteissa on otettava huomioon ainoastaan tuoreuden ja nestejännityksen väheneminen. (5) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Seuraaviin tuotteisiin sovellettavat kaupan pitämisen vaatimukset ovat liitteessä: - CN-koodiin ex 0805 10 kuuluvat makeat appelsiinit, - CN-koodiin 0805 20 kuuluvat mandariinit (myös tangeriinit ja satsumat), klementiinit, wilkingit ja muut niiden kaltaiset sitrushedelmähybridit, - CN-koodiin 0805 30 10 kuuluvat sitruunat. Nämä vaatimukset koskevat kaikkia kaupan pitämisen vaiheita asetuksessa (EY) N:o 2200/96 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti: - vähäistä tuoreuden ja nestejännityksen vähenemistä, - muissa kuin ekstraluokkaan luokitelluissa tuotteissa vähäistä tuotteen biologisesta kehittymisestä ja pilaantumisalttiudesta johtuvaa laadun heikkenemistä. 2 artikla Kumotaan asetus (ETY) N:o 920/89. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantuloa seuraavan kolmannen kuukauden ensimmäisestä päivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä syyskuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 129, 11.5.2001, s. 3. (3) EYVL L 97, 11.4.1989, s. 19. (4) EYVL L 215, 9.8.2001, s. 3. LIITE SITRUSHEDELMIÄ KOSKEVAT VAATIMUKSET I TUOTTEEN MÄÄRITELMÄ Nämä vaatimukset koskevat seuraavia nimikkeellä sitrushedelmät luokiteltuja hedelmiä, jotka on tarkoitettu toimitettavaksi kuluttajille tuoreina, teolliseen jalostukseen tarkoitettuja sitrushedelmiä lukuun ottamatta: - sitruunoita: lajin Citrus limon (L.) Burm. F. lajikkeiden hedelmiä, - mandariineja: lajin Citrus reticulata Blanco lajikkeiden hedelmiä, mukaan luettuina näiden lajien ja niiden hybridien satsumat (Citrus unshiu Marcow.), klementiinit (Citrus clementina Hort. ex. Tan.), sukaatit (Citrus deliciosa Ten.) ja tangeriinit (Citrus tangerina Hort. ex Tan.), jäljempänä "mandariinit", - appelsiineja: lajin Citrus sinensis (L.) Osb. lajikkeiden hedelmiä. II LAATUA KOSKEVAT SÄÄNNÖKSET Vaatimusten tarkoituksena on määritellä sitrushedelmien laatu kauppakunnostusten ja pakkaamisen jälkeen. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkemat sitrushedelmien on kaikissa luokissa oltava: - eheitä, - vailla laajoja arpeutuneita vaurioita tai vioittumia, - terveitä; tuotteita, joissa mätää tai jotka ovat muuten pilaantuneet kulutukseen kelpaamattomiksi, ei sallita, - puhtaita, lähes vailla näkyviä vieraita aineita, - lähes vailla tuholaisia, - lähes vailla tuholaisten aiheuttamia vikoja, - vailla alkavaa sisäistä kuivumista, - vailla alhaisen lämpötilan tai hallan aiheuttamia vaurioita, - vailla epätavallista pintakosteutta, - vailla vierasta hajua ja/tai makua. Sitrushedelmien on oltava huolellisesti kerättyjä, ja niiden kehitys- ja kypsyysasteen on oltava sopiva lajiketta koskevien edellytysten, korjuuajankohdan ja tuotantoalueen mukaan. Sitrushedelmien kehitysasteen ja kunnon on oltava sellainen, että ne: - kestävät kuljetuksen ja käsittelyn, ja - saapuvat tyydyttävässä kunnossa määräpaikkaan. Edellä määritellyt kypsyyskriteerit täyttävien sitrushedelmien vihreä väri voidaan "poistaa". Tämä käsittely on sallittu vain, jos muut luontaiset aistinvaraiset ominaisuudet eivät muutu. Kyseinen käsittely on tehtävä kunkin jäsenvaltion toimivaltaisten viranomaisten valvonnassa ja niiden vahvistaminen yksityiskohtaisten sääntöjen mukaan. B. Kypsyysastetta koskevat vaatimukset Sitrushedelmien kypsyysaste määritellään kunkin jäljempänä mainitun lajikkeen osalta seuraavia parametrejä käyttäen: 1. vähimmäismehupitoisuus, 2. väri. Värityksen on oltava sellainen, että tavanomaisen kehityksen päätyttyä sitrushedelmien väri on määräpaikassa lajikkeelle tyypillinen. i) Sitruunat - Vähimmäispitoisuus: >TAULUKON PAIKKA> - Väri: värin on oltava lajikkeelle tyypillinen. Väriltään vihreät (muttei tummanvihreät) hedelmät sallitaan, jos ne täyttävät vähimmäisvaatimukset mehupitoisuuden osalta. ii) Mandariinit - Vähimmäismehupitoisuus: >TAULUKON PAIKKA> - Väri: värin on oltava lajikkeelle tyypillinen vähintään kolmanneksella hedelmän pinta-alasta. iii) Appelsiinit - Vähimmäismehupitoisuus: >TAULUKON PAIKKA> - Väri: värin on oltava lajikkeelle tyypillinen. Väritykseltään vaalean vihreät hedelmät sallitaan, jos kyseinen väri ei ylitä viidennestä hedelmän kokonaispinta-alasta. C. Luokitus Sitrushedelmät luokitellaan kolmeen luokkaan seuraavasti: i) Ekstraluokka Tähän luokkaan luokiteltujen sitrushedelmien on oltava erittäin hyvälaatuisia. Niiden muodon, ulkomuodon, kehityksen ja värin on oltava lajikkeelle ja/tai kauppatyypille ominaisia. Niiden on oltava täysin virheettömiä, lukuun ottamatta hyvin vähäisiä pintavirheitä, jos nämä eivät vaikuta tuotteen ulkonäköön, laatuun, säilyvyyteen tai pakkauksen ulkoasuun. ii) I luokka Tähän luokkaan luokiteltujen sitrushedelmien on oltava hyvälaatuisia. Niiden on oltava ominaisuuksiltaan lajikkeelle ja/tai kauppatyypille ominaisia. Niissä voi olla seuraavanlaisia vähäisiä vikoja, jos nämä eivät vaikuta tuotteen yleiseen ulkonäköön, laatuun, säilyvyyteen tai pakkauksen ulkoasuun: - vähäisiä muotovikoja, - vähäisiä värivikoja, - vähäisiä hedelmän muodostuessa ilmaantuvia pintavikoja, kuten hopeanväriset ruvettumat, ruskistumat jne., - vähäisiä arpeutuneita vikoja, jotka on aiheuttanut jokin mekaaninen syy, kuten raesade, hankaus, käsittelyssä syntyneet vauriot jne. iii) II luokka Tähän luokkaan kuuluvat sitrushedelmät, joita ei voida luokitella ylempiin luokkiin, mutta jotka vastaavat edellä määriteltyjä vähimmäisvaatimuksia. Niissä voi olla seuraavanlaisia vikoja, jos niiden laatuun, säilyvyyteen tai ulkonäköön liittyvät olennaiset ominaispiirteet säilyvät muuttumattomina: - muotovikoja, - värivikoja, - epätasainen kuori, - pintavikoja, jotka ilmaantuvat hedelmän muodostuessa, kuten hopeanväriset ruvettumat, ruskistumat jne., - vähäisiä arpeutuneita vikoja, jotka on aiheuttanut jokin mekaaninen syy, kuten raesade, hankaus, käsittelyssä aiheutuneet vauriot jne., - vähäisiä arpeutuneita pintavaurioita, - appelsiinien kuori voi olla vähäisesti ja osittain irronnut hedelmänlihasta (tämä on sallittua mandariinien osalta). III KOKOLAJITTELUA KOSKEVAT SÄÄNNÖKSET Koko määritetään hedelmän poikkileikkauksen suurimman halkaisijan mukaan. A. Vähimmäiskoko Hedelmiä, jotka eivät täytä seuraavia vähimmäismittoja, ei sallita: >TAULUKON PAIKKA> B. Kokoluokitteluasteikko Vahvistetaan seuraava kokoluokitteluasteikko: >TAULUKON PAIKKA> C. Tasalaatuisuus Kokolajittelu tehdään edellä esitetyn kokoluokitteluasteikon mukaisesti, lukuun ottamatta seuraavia tapauksia: i) Kun hedelmät tarjotaan pakkauksessa järjestettyinä kerroksiin, pienimmän ja suurimman hedelmän ero samassa pakkauksessa ei saa ylittää seuraavia enimmäismittoja: >TAULUKON PAIKKA> ii) Kun hedelmiä ei tarjota pakkauksessa järjestettyinä kerroksiin tai kun kyseessä ovat kuluttajalle suoraan myytäviksi tarkoitetut yksittäispakkauksessa olevat hedelmät, pienimmän ja suurimman hedelmän ero samassa pakkauksessa ei saa ylittää kyseisen kokoluokan vaihteluväliä; iii) Kun hedelmät tarjotaan irtotavarana konteissa tai kun kyseessä ovat kuluttajalle suoraan myytäväksi tarkoitetut yksittäispakkauksissa olevat hedelmät, jotka on pakattu painon mukaan, pienimmän ja suurimman hedelmän suurin kokoero samassa erässä tai pakkauksessa ei saa ylittää kokoluokitteluasteikon kolmen peräkkäisen koon muodostaman ryhmän vaihteluväliä. IV SALLITTUJA POIKKEAMIA KOSKEVAT SÄÄNNÖKSET Kussakin pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Sallitut laatupoikkeamat i) Ekstraluokka 5 % lukumäärästä tai painosta sitrushedelmiä, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) I luokka 10 % lukumäärästä tai painosta sitrushedelmiä, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. iii) II luokka 10 % lukumäärästä tai painosta sitrushedelmiä, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää tai jotka ovat muuten pilaantuneet kulutukseen kelpaamattomiksi. Tämän poikkeaman osalta sallitaan enintään 5 % hedelmiä, joissa on vähäisiä arpeutumattomia pintavaurioita tai kuivia halkeamia, taikka pehmeitä tai nahistuneita hedelmiä. B. Sallitut kokopoikkeamat Kaikkien luokkien ja kauppakunnostustapojen osalta: 10 % lukumäärästä tai painosta sitrushedelmiä, jotka kuuluvat välittömästi alempaan tai ylempään kokoluokkaan kuin pakkauksessa mainittu kokoluokka (tai mainitut kokoluokat, jos kyseessä on kolmen kokoluokan muodostama ryhmä). Kaikissa tapauksissa 10 prosentin sallitu poikkeama koskee vain hedelmiä, joiden kokoluokka ei ole pienempi kuin seuraavat vähimmäismitat: >TAULUKON PAIKKA> V PAKKAUKSEN ULKOASUA KOSKEVAT SÄÄNNÖKSET A. Tasalaatuisuus Kukin pakkaus saa sisältää ainoastaan samaa alkuperää, kauppalajiketta tai -tyyppiä, laatua, kokoa ja selvästi samaa kehitys- ja kypsyysastetta olevia sitrushedelmiä. Lisäksi ekstraluokassa värin on oltava tasalaatuinen. Pakkauksesta näkyvän sisällön osan on edustettava koko sisältöä. B. Pakkaaminen Sitrushedelmät on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien ja erityisesti paperien on oltava uusia, puhtaita ja sellaisia, ettei niistä aiheudu tuotteille ulkoisia eikä sisäisiä vahinkoja. Kaupallisilla merkinnöillä varustettujen materiaalien käyttö, erityisesti paperien tai etikettien käyttö on sallittua, edellyttäen että painatus ja kiinnitys tehdään myrkyttömällä painovärillä ja liimalla. Jos hedelmät kääritään paperiin, on käytettävä ohutta, kuivaa, uutta ja hajutonta(1) paperia. On kiellettyä käyttää sellaisia aineita, jotka muuttavat sitrushedelmien luontaisia ominaisuuksia, ja erityisesti niiden hajua ja makua(2). Pakkauksissa ei saa olla mitään vieraita esineitä. Tarjontamuoto, jossa hedelmään kiinnittyy lyhyt, ei puumainen oksa muutamine vihreine lehtineen, kuitenkin sallitaan. C. Ulkoasu Sitrushedelmät voidaan tarjota myytäviksi: a) kerroksittain pakkaukseen säännöllisesti aseteltuina; b) pakkaukseen säännöllisesti aseteltuina muulla tavalla kuin kerroksittain tai irtotavarana konteissa. Tämä tarjontamuoto on sallittu vain I ja II luokkaan kuuluville hedelmille; c) kuluttajalle suoraan myytäväksi tarkoitetuissa, alle 5 kilogramman yksittäispakkauksissa, jotka on pakattu - joko hedelmien lukumäärän mukaan, - tai pakkauksen nettopainon mukaan. VI MERKITSEMISTÄ KOSKEVAT SÄÄNNÖKSET Kunkin pakkauksen samalla sivulla on oltava selvin, pysyvin ja ulospäin näkyvin kirjaimin seuraavat merkinnät: A. Tunnistusmerkinnät Pakkaaja ja/tai lähettäjä: nimi ja osoite tai virallisesti annettu tai hyväksytty tunnus. Jos käytetään tunnusta, merkintä "pakkaaja" ja/tai "lähettäjä" (tai vastaava lyhenne) on kuitenkin merkittävä kyseisen tunnuksen läheisyyteen. B. Tuote - Laji, jos tuote ei näy ulkopuolelle, paitsi mandariinien osalta, joista on pakollista merkitä laji tai lajike. - Appelsiinien osalta lajikkeen nimi. - Tyyppi: - sitruunoiden osalta tarvittaessa maininnat "Verdelli" ja "Primofiore", - klementiinien osalta tarvittaessa maininnat "siemenettömiä klementiinejä", "klementiinejä" (1-10 siementä), "siemenellisiä klementiinejä" (yli 10 siementä). C. Tuotteen alkuperä - Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka. - Kokoluokitteluasteikon mukaan esitettyjen hedelmien kokoluokka tai, jos kyseessä on kokoluokitteluasteikon kolmen peräkkäisen kokoluokan muodostama ryhmä, kokoluokkakoodin ylä- ja alaraja. - Hedelmien kokoluokka ja lukumäärä, jos kyse on kerroksiin järjestetyistä hedelmistä. - Tarvittaessa maininta säilöntäaineen tai kemiallisen aineen asiaa koskevan yhteisön säännösten mukaisesta käytöstä. E. Virallinen tarkastusmerkintä (vapaaehtoinen) (1) Sellaisten säilöntäaineiden tai muiden kemiallisten aineiden käyttäminen, joista voi jäädä hedelmän kuoreen vierasta hajua, sallitaan siltä osin kuin se on asiaa koskevien yhteisön säännösten mukaista. (2) Sellaisten säilöntäaineiden tai muiden kemiallisten aineiden käyttäminen, joista voi jäädä hedelmän kuoreen vierasta hajua, sallitaan siltä osin kuin se on asiaa koskevien yhteisön säännösten mukaista.